el el el el el el el el el el el el el el el el el el el nl el el el el el el el el el el el el el el el el el el el el el el el el el el el el el el el el el el el el el el el el el el el el el el el el it el el el el el el el el el el el el el
O Φραντσέσκο Γ΄, ιταλ. Francesco III, (2 Ιουλίου 1698 - 22 Φεβρουαρίου 1780) από τον Οίκο των Έστε, ήταν δούκας της Μόντενα και του Ρέτζο (1737-1780).
22 Φεβρουαρίου 1780 (81 ετών)
δεδομένα (π • σ • ε )
Γεννήθηκε στο δουκικό ανάκτορο της Μόντενα και ήταν ο πρωτότοκος γιος του Ρινάλντο δούκα της Μόντενα και του Ρέτζο και της Καρλότας-Φελίσιτας των Γουέλφων-Αννοβέρου, κόρη του Ιωάννη-Φρειδερίκου πρίγκιπα του Μπράουνσβαϊγκ-Λύνεμπουργκ.
Το 1737 απεβίωσε ο πατέρας του και τον διαδέχθηκε. Κατά τη διάρκεια της εξουσίας του, μετά από τους Πολέμους για την Ισπανική, την Πολωνική και την Αυστρική Διαδοχή, το δουκάτο χρεοκόπησε. Ο Φραντσέσκο Γ΄ αναγκάστηκε να πωλήσει τα πολυτιμότερα των έργων τέχνης από την Πινακοθήκη των Έστε. Στη διακυβέρνησή του ήταν προσεκτικός διαχειριστής, αλλά το μεγαλύτερο μέρος της δημοσιονομικής πολιτικής του δουκάτου ήταν στα χέρια του Αυστριακού πληρεξούσιου, του Μπελρτράμε Κριστιάνι.
Ανάμεσα στα έργα που έκανε είναι η αστική ανακαίνιση της Μόντενα και η κατασκευή της Βία Βαντέλλι, που ενώνει τη Μόντενα με την Τοσκάνη. Ήταν ο ενδιάμεσος διοικητής του Μιλάνου για το διάστημα 1754-71. Απεβίωσε το 1780 στη βίλλα Βαρέζε[1] και τον διαδέχθηκε ο μόνος γιος του Έρκολε Γ΄.
To 1721 νυμφεύτηκε την Καρλόττα-Αγλαΐα των Βουρβόνων, κόρη του Φιλίππου Β΄ δούκα της Ορλεάνης και αντιβασιλιά κατά την περίοδο ενηλικίωσης του Λουδοβίκου ΙΕ΄ της Γαλλίας και είχε τέκνα:
Μαρία-Θηρεσία-Φελίτσιτας 1726-1754, παντρεύτηκε τον Λουδοβίκο-Ιωάννη-Μάριο των Βουρβόνων δούκα του Παντιέβρ.[2]
Έρκολε Γ΄ 177-1803, δούκας της Μόντενα και του Ρέτζο.
Ματθίλδη 179-1803, δεν παντρεύτηκε.
Μαρία-Φορτουνάτα 1731-1803, παντρεύτηκε τον Λουδοβίκο-Φραγκίσκο-Ιωσήφ των Βουρβόνων πρίγκιπα του Κοντί.[3]
Μαρία-Ελιζαβέτα-Ερνεστίνα 1736-1751, παντρεύτηκε τον Κάρλο Σαλμόνε κόμη του Σεραβάλε.
Αλφόνσος 1723-1725, Φραγκίσκος-Κωνσταντίνος 1724-1725, Βεατρίκη 1730-1731, Βεατρίκη 1731-1736, Βενέδικτος-Φίλιππος 1736-1751, απεβίωσαν ανήλικα.
↑ Varese, βρίσκεται Βορειο-Δυτικά της Λομβαρδίας.
↑ Ο πατέρας του Λουδοβίκος-Αλέξανδρος κόμης της Τουλούζης ήταν νόθος γιος του Λουδοβίκου ΙΔ΄. Ο Λουδοβίκος-Ιωάννης-Μάριος του Παντιέβρ ήταν δεύτερος εξάδελφος της Σαρλό-Αγκλαέ.
↑ ο πάππος του ήταν πέμπτος εξάδελφος της Σαρλότ-Αγκλαέ και πέμπτος εξάδελφος του Λουδοβίκου-Ιωάννη-Μάριου του Παντιέβρ.
Descendants of Ercole I di Ferrara
Στο λήμμα αυτό έχει ενσωματωθεί κείμενο από το λήμμα Francesco III d'Este, Duke of Modena της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 3.0. (ιστορικό/συντάκτες).